
Okresný súd Michalovce 25T/63/2026 7726010331 02. 07. 2026 JUDr. Peter Bodo ECLI:SK:OSMI:2026:7726010331.1
TRESTNÝ ROZKAZ V MENE SLOVENSKEJ REPUBLIKY Okresný súd Michalovce samosudca JUDr. Peter Bodo, podľa § 353 ods. 1 Trestného poriadku v spojení s § 241 ods. 1 písm. j) Trestného poriadku dňa 2.7.2026 vydáva rozhodol: Obvinený A. B.,
nar. X.X.XXXX v C., trvale bytom B. D. XX,
u z n á v a s a v i n n ý m, ž e dňa 23.8.2025 o 23.13 h v Pavlovciach nad Uhom, okr. E., v smere na obec Palín, po predchádzajúcom požití návykových látok, a to THC – rod cannabis, viedol osobné motorové vozidlo zn. Ford Mondeo, ev. č. E. XXXXX, pričom toto viedol bezdôvodne zo strany na stranu vo svojom jazdnom pruhu, preto bol zastavený a kontrolovaný hliadkou Obvodného oddelenia PZ Pavlovce nad Uhom a nakoľko javil známky požitia inej návykovej látky, bol vyzvaný k podrobeniu sa jednorazovému testeru s názvom DrugCheck 3000STK 6, na zistenie prítomnosti omamných a psychotropných látok, s čím súhlasil a ktorého výsledkom bola pozitívna prítomnosť na THC, na základe čoho bol vyzvaný, aby sa podrobil lekárskemu vyšetreniu spojenému s odberom krvi a iného biologického materiálu, s čím súhlasil, pričom v odobratej vzorke krvi bola toxikologickým vyšetrením zistená hladina Delota-9-tetrahydrokanabinolu (THC – rod cannabis) 16,02 ng/ml, pričom znaleckým posudkom bolo preukázané, že vozidlo viedol v takom stave, ktorý vylučuje spôsobilosť viesť bezpečne motorové vozidlo, teda - vykonával v stave vylučujúcom spôsobilosť, ktorý si privodil vplyvom návykovej látky, činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, čím
spáchal
- prečin: ohrozenie pod vplyvom návykovej látky podľa § 289 ods. 1 Trestného zákona, za to sa odsudzuje Podľa § 289 ods. 1 Trestného zákona s použitím § 36 písm. l/ Trestného zákona, § 38 ods. 2 Trestného zákona, § 56 ods. 1, 2 Trestného zákona na peňažný trest vo výške 600,- € (šesťsto) Eur. Podľa § 57 ods. 3 Trestného zákona pre prípad, že by výkon peňažného trestu mohol byť úmyselne zmarený u k l a d á náhradný trest odňatia slobody v trvaní 5 (päť) mesiacov. Podľa § 61 ods. 1, 2 Trestného zákona s poukazom na § 438d Trestného zákona súd ukladá obvinenému trest zákazu činnosti viesť všetky druhy motorových vozidiel v trvaní 24 (dvadsaťštyri) mesiacov.
Poučenie: Proti trestnému rozkazu môže podať odpor obvinený, osoby, ktoré sú oprávnené podať v jeho prospech odvolanie, ako aj prokurátor. Odpor sa podáva na súde, ktorý trestný rozkaz vydal, a to do 8 dní od jeho doručenia. Poškodený môže podať odpor proti výroku o náhrade škody, ktorým bola priznaná náhrada škody; ak poškodený podá odpor, trestný rozkaz sa ruší vo výroku o náhrade škody. Samosudca odkáže uznesením poškodeného na občianske súdne konanie, prípadne na konanie pred iným príslušným orgánom. Zúčastnená osoba podať odpor proti výroku, ktorým bolo uložené ochranné opatrenie; ak zúčastnená osoba podá odpor, prejedná samosudca návrh na uloženie ochranného opatrenia na verejnom zasadnutí. Ak proti trestnému rozkazu podá oprávnená osoba v lehote odpor, samosudca nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu, ani výrokom o ochrannom opatrení obsiahnutými v trestnom rozkaze. Ak je obvinený stíhaný pre trestný čin uvedený v § 211 Tr. poriadku, môže poškodený vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb uvedených v odseku 1. Späťvzatím súhlasu sa trestný rozkaz ruší a samosudca trestné stíhanie zastaví. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, trestný rozkaz sa prednesením obžaloby prokurátorom na hlavnom pojednávaní ruší. Ak sa v určenej lehote nepodá odpor, stane sa trestný rozkaz právoplatným a vykonateľným.

